Brian Houstoni Hillsongi televisioon
Tere. Mina olen Brian Houston. Tahan sind julgustada,
et vaataksid tänast saadet, kus räägin Jumalaga kohtumisest.
Kas tunned kedagi, kes on Jumalaga kohtunud?
Neil on siis olnud ootamatu kokkupõrge.
Jumal tungib meie ellu viisil, mis muudab meie elusid radikaalselt.
Ma usun, et sul võib olla selline kohtumine.
Vaata saadet! See aitab sind!
15 aastat abielu ning ta otsustas, et abielule tuleb lõpp.
Selleks ajaks oli meil kaks last ja ma ootasin kolmandat.
Olin väga murtud, puuduses ja haiget saanud.
Vajasin palju toetust ja abi, mida paljud imelised inimesed
kogudusest ka pakkusid, andes suurt toetust, suurt abi, tarkust ja
sain abi ka inimestelt, kes olid enne mind sellel teel käinud.
Nad toetasid mind, teades, millest ma läbi lähen.
See aitas mind!
Leidsin, et läbi inimeste, Kristuse ihu, saab Jeesus täita neid
vajadusi, mis meil on. Kogesin, et saan minna jõust jõusse.
Räägin sel hommikul Jumalaga kohtumisest.
Jumala kohtumise väest elamisest.
Minu naine, Bobbie, kirjutas raamatu aastaid tagasi ja see on
imeline raamat. Ta räägib sellest, et omada südant Jumala koja järele.
Raamatu igas peatükis on tal üks sõna, kirjeldamaks kirge,
mida Bobbie ise tunneb koja vastu. Igal sõnal on seletus.
13. peatükis "Taevas on selles kojas" on sõnaks "kohtumine".
Sõnaraamat selgitab seda kui "kokkupõrge ootamatuga".
Huvitav, kas sul on olnud selline kohtumine Jumalaga?
Jah, Püha Vaim elab meie sees. Ta on kohal rasketel aegadel.
Kas tead midagi? On aegu, kus sul on selline kokkupõrge ootamatuga.
See võib olla mingi ime. See võib olla mingi ilmutus või midagi,
mida Jumal on sinu vaimu asetanud. Sel hetkel on see nii võimas.
Kuna sellest kohtumisest hakkab midagi sündima.
Miski hakkab sündima. Võibolla visioon saab uuendatud.
Mingi positsioon saab rajatud. Miski muutub.
Sina ise muutud seestpoolt või miski muutub sinu ümber.
Jumala sekkumises on vägi.
Selle aasta Hillsong konverentsi lõpus, kui Louie Giglio jutlustas
fenomenaalse sõnumi ning kõlas viimane laul.
Selles hetkel oli nii palju intenssiivsust; ülistuse ja usu
atmosfäär. Ühel hetkel ma vaatasin Bobbiet; ta oli nii silmnähtavalt
ülistamas ja midagi kohe kindlasti toimus temas.
Pärast ta ütles, et see oli üks kord viiest korrast, terve tema
kristlase elu jooksul, alates 15 eluaastast, kui tal oli selline
Jumalaga kohtumise tasand. See oli nagu eestpalve.
Igal korral tuli sellest midagi spetsiifilist esile.
Mäletad, et Jumalaga kohtumine tähendab seda, et miski
muutub või miski suure potentsiaaliga tuleb esile.
Visioon saab uuendatud või asetatud paika.
Midagi hakkab sündima. Bobbie jaoks oli selleks
just see hetk, kus ta koges suurt intensiivsust, kohtudes ootamatuga.
Selle tulemuseks oli üks mõte; on vaja orbe päästa, on vaja,
et õed oleksid kõrvuti, et on rahvused, kellese uskuda.
See tõi esile sõsarkonna ja see on mõeldud selleks,
et õed selles riigis ja üle maailma annaksid kollektiivselt
miljoneid dollareid naistele, kes on HIV AIDSi ohvrid,
tehes seda vabatahtlikult, või siis andes seda naistele, kellel
on segadus lapse kurjategijatest; naistele, kes on abikaasaks
nendele, kes on nende huuled ära lõiganud ja on nüüd
sandistunud ja kellel pole võimalik minna plastilisele operatsioonile,
et olla taas ilus. Ehitatakse maju orbudele ja leskedele.
See kõik tuli Jumalaga kohtumisest. Usun, et Hillsongi konverentsil
saavad alati inimesed kohtuda sedasi Jumalaga, mis muudavad
kogudusi, inimeste elusid. Kas sul on kunagi olnud kohtumine Jumalaga?
Selles on suur potentsiaal ja kurat vihkab seda.
Kurat alati püüab õõnestada Jumalaga kohtumist.
Ta püüab seda vähendada. Ta püüab sellest tulevat rõõmu varastada,
sest selles on suur potentsiaal viljakuseks. Miski saab muutuma.
Midagi saab sündima. Visioon saab uuendatud. Paigad võetud üle.
Midagi hakkab sündima. Selles on suur potentsiaal, kui keegi
kohtub ootamatult Jumalaga. Johannese 9. peatükk.
See kirjeldab sellist hetke. Üks noormees kohtus imesid tegeva
Jumalaga. See noormees oli sünnist saadik pime. Kui Jeesus tuli tema
teele, siis see oli kokkupõrge ootamatuga, sest noormees,
kes oli sünnist saadik pime, hakkas nägema.
Johannese 9:1-7: "Edasi minnes nägi Jeesus ühte sündimisest saadik
pimedat inimest. Ja ta jüngrid küsisid temalt: "Rabi, kes on
teinud pattu, kas tema ise või ta vanemad, et ta on sündinud
pimedana? Jeesus vastas: "Ei ole pattu teinud tema ise
ega ta vanemad, vaid temas peavad saama avalikuks Jumala teod.
Me peame tegema selle tegusid, kes minu on saatnud, niikaua kui
on päev. Tuleb öö, mil ükski ei saa midagi teha.
Kuni mina olen maailmas, olen ma maailma valgus."
Nende sõnade järel ta sülitas maha ja tegi süljest muda ning
võidis mudaga tema silmi ja ütles talle: "Mine pese end Siiloahi
tiigis!" "Siiloah" on tõlkes "Läkitatu". Siis pime läks ja
pesi ning tuli tagasi nägijana." Teda läkitati ja ta läks!
Mõned inimesed läkitatakse aga nad ei lähe!
Ning siis nad imestavad, miks neil pole Jumalaga kokkupõrkeid.
Kas tead, miks inimesi pole kohal? Koosolekutel, kus Jumal liigub?
Neil oleks võinud olla kokkupõrge Jumalaga. Mõned inimesed kunagi
ei liigu, nad ei lähe, nad pole valmis ja tihti nad jäävad ilma
Jumalaga kohtumisest, mis oleks midagi sündima pannud, muutnud,
toonud midagi kuningriigile, pööranud midagi ümber.
Seal kirjeldatakse, kuidas see poiss Siiloahi tiigi juurde läks,
nagu teda kästi ja ta pesi oma silmi ja ta tuli tagasi nägijana.
Mulle meeldib see noor pime mees, kuna temas on see säde.
Temas oli säde, kuna pidevalt mingid hääled ähvardasid teda ja
õõnestasid kohtumist Jumalaga. Salmis 2 räägitakse jüngritest.
Usu või mitte, aga Jeesuse enda jüngrid olid üks sellest häälest.
Salmis 8 räägitakse tema naabritest ja nendest, kes teda varem tundsid.
Salmis 13 räägitakse variseridest. Salmis 18 räägitakse juutidest.
Salmis 20 räägitakse ta vanematest. Kõigi nendega tuli hääl või vaim,
mis tahtsid õõnestada või petta või rõõmu ära võtta sellest
Jumalaga kohtumisest. Ta oli nii põnevil.
Ta oli nii põnevil. Temalt küsiti: "Kuidas see juhtus?"
Ta vastas: "Noh, Jeesus; mees, nimega Jeesus tegi muda ja võidis
sellega mu silmi ning ütles, et läheksin neid pesema.
Läksingi. Mind läkitati ja ma läksin ja tulin tagasi nägijana."
Ta oli nii põnevil. Tihti mõtlen sellele, et ta oli ju pime.
Huvitav, kas ta teadis, kuidas täpselt Jeesus seda muda tegi?
Kas ta oleks olnud ka siis põnevil, kui ta oleks mõistnud, et Jeesus
sülitas ja tegi sellest muda ning siis võidis seda tema silmadele.
Kujuta ette seda! Temas oli säde. Teda läkitati ja ta läks.
Loeme siit edasi salm 12: "Ja nad küsisid temalt: "Kus ta on?"
Ta ütles: "Ma ei tea. Ma olin pime!"
Mõtle nendele viiele häälele, sest need samad hääled
püüavad sind õõnestada igas kokkupuutes Jumalaga.
Mõtle nendele!
Esimene, juurdlev hääl.
See tuli jüngritelt. Vaata minuga salm 2: "Ja ta jüngrid küsisid
temalt: "Rabi, kes on teinud pattu, kas tema ise või ta vanemad,
et ta on sündinud pimedana?" Kuula neid!
Nad tahtsid probleemile keskenduda. Nad tahtsid keskenduda sellele
põhjusele, et miks ta on pime. Nad oli täis küsimusi.
Tihti on kristlik kogudus täis vastuseid, aga keegi ei küsi.
Juurdlev hääl tuleb esile: "Miks ta on pime? Kas tema või vanemate
pattude pärast? Kas teise või kolmanda sugupõlve pärast?"
Nad tahtsid ratsionaalselt mõelda, või siis intellektuaalselt.
Ütlen teile, mu sõbrad, et selline arutlemine ja loogika töötab tihti
vastupidi Jumalale, sest tihti on see arusaamatu,
kui Jumal võib sind kasutada või midagi minu sees, et Jumal
võib võtta meiesuguseid ja täita oma eesmärke.
Tihti on see arusaamatu!
Kui see tuleb sinu seest või väljastpoolt, siis ära lase
sellel juurdleval häälel, ratsionaalsusel, intellektil,
analüüsimisel varastada seda kokkupõrget Jumalaga.
Teiseks hääleks oli naabrite hääl, salmis 8.
Pühakiri ütleb, et need olid need, kes tundsid teda varasemalt.
Nad tundsid teda sellisena, nagu ta oli.
Nad tundsid teda kui pimedat. Nad aga ei tundnud teda nüüd,
kui ta nägi.
Salm 8: "Siis ütlesid naabrid ..." Rääkisime jüngritest, kes
tahtsid teada, miks. Nad vaatasid probleemile. Jeesus vaatas sellele,
et mida Ta saab teha, vastusele. Tõde on selles, et kohtumine
Jumalaga on alati selles, et tuua imesid, vastuseid, lahendusi
haiget saanud ja katkisele maailmale.
Naabrid esindavad siin familaarsuse häält.
Need olid naabrid ja kes teda varem tundsid.
Ta oli kohalik pime poiss. Nad tundsid teda.
Ta oli neile tuttav. Nad teadsid teda sellisena, nagu ta oli.
Kuula väga hoolega!
"Siis ütlesid naabrid ja need, kes teda seni olid kerjusena
näinud: "Eks see ole sama mees, kes istus ja kerjas?"
Ühed ütlesid: "Jah, ta on seesama," ja teised: "Ei, ta on vaid tema
sarnane." Tema ise ütles: "Mina olen seesama."
"Mina olen see! Lepime kokku! Ma olen vaba!"
No kuule!
Kui imeline!
Kas näed, et siin on mõte? Familaarsus.
Tean, et familaarsus tihti blokib Jumalaga kohtumised ära.
See on nagu see, kui Jeesus enda külas, enda maal oli
prohvet ilma auta. Familaarsuse vaim ütles, et Ta on puussepa poeg.
Tõde on selles, et Jeesus ei saanud seal imesid teha.
Familaarsus võib vahel olla sinu enda majapidamises ja see võib
sinult röövida Jumalaga kohtumise väe.
Kui Jumal sünnitab midagi sinu vaimu, paneb midagi sinu südamesse,
annab unistuse, koged, kuidas Püha Vaim sind puudutas,
siis sa oled kokku põrganud Jumalaga. Ära lase familaarsusel
selle unistuse väge varastada! Või seda visiooni!
Kolmas hääl oli variseride hääl. Nemad esindavad religiooni häält.
Mitte suhet Jeesusega, vaid piire ja kitsendusi religiooni karmuses,
mis tihti keskendub reeglitele ja eeskirjadele ning
jääb ilma imede väest, Jumalaga kohtumise väest, sest nad
suurendavad vähest ja selles oligi see vaim.
Vaata Johannese 9:13: "Nad viisid tema, endise pimeda, variseride
juurde, sest see päev, mil Jeesus tegi muda ja avas ta silmad,
oli hingamispäev. Ja variserid küsisid temalt nüüd omakorda,
kuidas ta on saanud nägijaks. Aga tema ütles neile: "Ta pani muda
mu silmadele ja ma pesin end ning näen nüüd."
Siis ütlesid mõned variseridest: "See inimene ei ole Jumala juurest.
"See ei saa Jumalast olla! Oh ei, see ei ole Jumalast!
See vali muusika ei saa Jumalast olla!"
"Sest ta ei pea hingamispäeva." Teised ütlesid: "Kuidas saab ...
See oli karm ja hukkamõistev. "Miks Jumal tegeleb temasugusega?"
Kuidas saab patune inimene teha niisuguseid tunnustähti?"
Ja nende vahel oli lahkmeel."
Kui satud sellesse religioosesse vaimu, mis on hukkamõistev ja
karm ja kui sa satud sellisesse meelsusesse, kus tihti vormitakse
ja raamitakse selle poolt, mille vastu oleme,
mitte selleks, mille poolt oleme, siis sul on alati võitlusi ja
lahkmeelt. Nende seas oli lahkmeel.
Kuidas sa saad kaotada ära Jumalaga kohtumise väe,
kui mees, kes oli sünnist saadik pime, nüüd nägi?
Sellepärast, et sa oled kinni oma mõttes, et see juhtus just
hingamispäeval ja sa oled kinni selles faktis, et sedasi pole asju
kunagi varem tehtud. Kas tead, et mõned kristlased ütlevad
üles võtmisel: "Me ei ole mitte kunagi nii teinud?"
Selleks võib olla sinu enda religioosne tagapõhi.
Mõned mõttekõrgistused, mida sa oled endas arendanud hoiavad
sind eemal Jumalaga kohtumisest, sest see ei sobi sinu kasti.
Jumal ei mahu kasti ära. Jeesuse teod, Tema vaimu vägi,
ei mahu eriti kastidesse ära. Jumal teeb asju väljaspool kasti!
Sul võib olla kokkupõrge ootamatuga, ime,
mis on väljaspool kasti. Ilmutus sellest, mida sa suudad teha läbi
Jeesuse Kristuse on väljaspool kasti! See viib sind väljapoole
seda, mida oodatakse. Väljapoole seda, mis on normaalne.
See trotsib nende vaime, kes on sinuga familaarsed ja kes on sind
varem tundnud selle järgi, kes sa olid. Tänu Jumalale, et me ei
teeni Jumalat, kes on "Mina olin".
Teenime Jumalat, kes on "Mina olen".
"Kunagi olin kadunud", laulsime täna, "aga nüüd OLEN leitud."
Kadunud poja isa: "Mu poeg oli kadunud, nüüd on aga elus."
Neljandaks hääleks oli uskmatuse hääl. See oli esindatud sel
korral läbi juutide. Salmis 18 öeldakse:
"Siis ei tahtnud juudid uskuda ..."
"Noh, mina ei usu. Mina ei usu!"
"Siis ei tahtnud juudid uskuda, et ta oli olnud pime ja saanud
nägijaks, kuni nad olid kutsunud nägijakssaanu vanemad."
Kutsusid vanemad. Uskmatus on suur röövel ja see on tihti sinus.
See uskmatuse vaim alati piirab. Kas tead, et Jumalaga kohtumine
viib su alati hoopis vastupidisele teekonnale?
Seda õõnestatakse. Uskmatus röövib Jumalaga kohtumise rõõmu.
Ning tihti on meil raske uskuda, et Jumal võib mind kasutada.
Et Jumal võib seda minus teha. Et Jumal täidab selle tõotuse.
Selle poisi käest küsiti kohe: "Kes see tegi sulle seda?"
Ta ütles: "See oli üks mees!" Ta ütles: "See oli mees, kelle
nimi oli Jeesus!" Kui tema käest küsiti taas, siis ta vastas, et see
mees on prohvet. Nad jätkasid küsimist. Lõppeks ta ütles,
et see mees oli Jumala poolt saadetud.
Seda ta ütles: "Kui tema ei oleks Jumala juurest, ei suudaks ta teha
midagi." Ning lõppeks ta ütles: "Tema lausus: "Ma usun, Issand!"
"Ma usun", see viis teda selleni, et ta uskus üleloomulikku,
uskus ootamatut, uskus, et Jumal võib teda kasutada,
et Jumal saab seda talle teha. Alguses ta nägi Jeesust,
kui meest, siis ta nägi Teda kui prohvetit, siis nägi Teda kui
meest, kes on saadetud Jumala poolt. Ta jõudis sinna paika,
kus ta uskus. Temas oli ootus sellest, mida Jumal võib teha.
Uskmatus röövib sinult Jumalaga kohtumise väe.
Mida Jumal on sinu vaimu sünnitanud?
Mida Jumal on sinu südamesse pannud?
Ära kaota rõõmu sellest! Ära tõmbu sellest tagasi, kuna
selles on potentsiaal, et tuua vilja; selles on potentsiaali,
et Jumala kuningriik laieneks, asjad muutuksid.
Et sina muutuksid. Ütlen sulle seda, kui Jumala kohtumine
puudutab päästmist, siis see muudab inimese elu hetkega.
Näeme seda juhtumas ikka ja jälle.
Olen suur usklik Jumalaga kohtumisse.
Tõde on selles, et Jumal on meiega kogu aeg.
Igaühe jaoks, kes avab oma südame, on Tema abi kättesaadav.
Püha Vaim elab meis. Ma ei usu, et Jumal kiusab meid sellega,
et pidevalt tuleb lähemale ning siis läheb eemale.
Võime elada usus, et Jumal on meiega. Isegi kui tundub,
et Ta on vaikne ja vaikib. Aga kokkupõrge Jumalaga on üks
eriline hetk, mil sa tead, et sa tead, et sa tead, et koged
Jumala ligiolu, et sa kuulsid midagi, mis pani paika visiooni,
suuna, mil sul on tõotus, et kui tulevadki rasked ajad,
siis sa võid sellest tõotusest kinni hoida.
Jumalaga kohtumisel midagi muutub. See sünnitab midagi esile,
mis on juba taevas paika pandud. See saab reaalsuseks maa peal,
sest see on sinu südames, sinu vaimus. See võtab maad.
Midagi hakkab sündima. Palun, et sul oleks selline kohtumine
Jumalaga, mis haarab sinus kõik. Sa ei saa selle eest põgeneda,
sest usun, et Jumal tahab seda. Ta tahab, et teaksid Tema plaane,
Tema eesmärke sinu elu jaoks ja kui me vaigistame oma vaimud,
andes Isandale aega, olles sellises keskkonnas, kus saame
keskenduda Isandale, siis see on imeline, kuidas sa võid
Temaga kohtuda, mis on ootamatu. Palun seda sinu ellu!
See toob sinuni eesmärgi ning suuna.
Oleme avastanud Jumalat täiesti uutel tasemetel; ususfäärides.
Sa koged seda ootust kokku tulemisel.
Iga kord, kui lauldakse uus laul, siis see tuleb esile teenistuse
atmosfääris, puudutades inimeste enda elusid.
"Faith+Hope+Love" on viimane plaat Hillsongilt.
Sellel on 13 lugu, mis on salvestatud kolmel õhtul,
kolmes erinevas kohas, Sydneys.
Nüüd saadaval CD ja DVD, 24,95 naela eest.
Helista maksuvabalt!
Või mine: hillsong.tv
Meie elud peaksid olema nii külgetõmbavad, nii väelised,
nii valgust täis, nii olulised, nii ebatavalised, et inimesed
vaatavad meie peale ja ütlevad: "Mis sinus küll on?"
Radikaalne, ennekuulmatu, fanaatiline, kus inimesed oskavad
oma palet pöörata Jumala poole, hoolimata olukordadest palvetada,
tuues lahendusi esile, hoolimata inimlikkusest, Jeesuse nimel.
Kogudus on perekond!
Ja olles osa kogudusest ja osa isandast Jeesusest Kristusest,
otsustame, et meie oleme koguduse ehitajad,
kuna me tahame, et Jumal saaks meile anda kuningriigi võtmeid,
kasutades meid koguduse ehitajatena.
Sinu sees on igasuguseid asju lukus, mis tulevad just
sellisel ajal esile.
Ülistus seisneb Jumalaga kohtumises.
Julgustan sind, et keskenduksid järgmistel minutitel Jumalale,
kui Teda ülistame.
Võta hetk, istu mugavalt ja tõmba hinge ning mõtle imelisele,
Kõikvõimsale Jumalale, kuna ülistus ongi just selles.
See keskendub sellele, kes Tema on.
Palvetan, et need laulud teeniksid sind situatsioonis, kus oled.
Sina oled esimene ja viimane
Algus ja ots
Imede tõotus on tulekul
Tulevik on sinu kätes
Püütud valgusse
Koos terve maaga laulame
Sina oled armastuse autor
Meie vabadus on Sinu nimes
Sülelesid risti, mis oli meile mõeldud
Tuues meid taas ellu
Püütud armastusse
Kõigega, mis meil on, laulgem
Jumal, meie lootus
Meie pääste
Väärt kogu ülistust
Ole meie igavene valgus
Suur on Sinu nimi
Jeesus, esimene ja viimane
Näita meile teed oma armastuseni
Juhi meid tõe sisse
Olen tänases saates rääkinud Jumalaga kohtumisest.
Lihtne on mõelda, et need asjad juhtuvad teistele inimestele.
Kui Jumal äkitsi haarab nende eludest kinni või nad näevad
mingit pilti, ilmutust Jumalast, Jeesusest. Aga meile see ei juhtu.
Imeline on aga see, et kui sa vaatad Piiblisse, siis Jumal
valib inimesi välja suvaliselt. Vahel täitsa ootamatult.
Mina usun, et Jumal võib sinuni sirutuda, sind puudutada,
ning mõjutada sinu elu imeliselt, radikaalsel viisil, kus iganes sa
oled, milline iganes sinu olukord ka poleks, kui sul on vaid
avatud süda, mis otsib Teda. Piibel ütleb, et kui sa otsid Teda
kogu oma südamega, siis sa leiad Tema. Kas võin sind julgustada,
et sa kirglikult otsiksid Jeesust Kristust enda jaoks?
Ta ei peida ennast sinu eest. Ta armastab sind.
Ma usun, et igaüks, kes hüüab appi Isand Jeesuse Kristuse nime,
võib kindlalt teada seda tunnet, kui kohtud Jumalaga tõelisel moel.
Jumal õnnistagu sind! Soovin sulle head nädalat.
Ära unusta, et Jeesus on sinu poolt!
Võta täna ühendust "Hillsong televisiooniga".
Kui soovid rohkem teada saada usust Jeesusesse või tänasest
saatest, siis helista maksuvabalt.
Või kirjuta aadressile, mis on sinu ekraanil.
Samuti saad külastada meid internetis: www.hillsong.tv
Elame fenomenaalsel ajal.
Elame ajal, mida ootasid paljud ja mida prohveteeriti ette.
Elame ajal, mil näeme Jeesuse kogudust, Kristuse pruuti
tõusmas nagu ei kunagi varem.
Jumal alati otsib kedagi, kes tõuseb, hoolimata vastuseisust.
Kuninga tütardena on meil privileeg tõusta, hoolimata vastuseisust!
Tõlge: Anne-Ly Roos